open-index/open-wikipedia-markdown huggingface dataset:
Marek Bartánus

**Marek Bartánus** (* 13. február 1987, Liptovský Mikuláš) je slovenský hokejový útočník. 

## Klubový hokej
V roku 2005 ho draftoval v štvrtom kole z celkového 92. miesta klub NHL – Tampa Bay Lightning. Sezóny 2005-2007 odohral v  Ontario Hockey League (OHL) v drese Owen Sound Attack. V sezóne 2007/2008 už pôsobil v klube HC Košice,  kde sa mu ale strelecky nedarilo. V 48 zápasoch základnej časti skóroval iba trikrát a v priebehu sezóny bol poslaný na hosťovanie do prvoligového Trebišova, kde v siedmich zápasoch získal 13 bodov (7+6). 

Sezónu 2008/2009 začal v Košiciach, no následne sa dohodol na zmluve s Popradom. V nasledujúcej sezóne 2009/2010 sa stal v drese MHK 32 Liptovský Mikuláš najlepším strelcom v základnej časti slovenskej extraligy, keď v 47 zápasoch strelil 28 gólov a pridal k nim aj 21 asistencií. Pred sezónou 2010/2011 sa upísal českému klubu HC Sparta Praha, kde odohral 50 zápasov, v ktorých zaznamenal 17 bodov (9+8). Po sezóne ho Sparta uvoľnila na ročné hosťovanie do tímu HC Karlovy Vary, odkiaľ následne putoval do bratislavského Slovana. V základnej časti odohral 36 zápasov, v ktorých zaznamenal 27 bodov, v play-off pomohol Slovanu k zisku titulu ďalšími 12 bodmi v 16 zápasoch. V sezóne 2012/2013 vo veľkej konkurencii útočníkov v KHL nedostal šancu a sezónu začal v Skalici, kde si v 14 zápasoch pripísal rovnaký počet bodov a patril medzi najproduktívnejších hráčov mužstva. Sezónu dohral na hosťovaní v českých Vítkoviciach. 

Sezónu 2013/2014 začal v extraligových Piešťanoch. Následne sa dohodol na kontrakte do *31. decembra 2013* s druholigovým švajčiarskym klubom HC Ajoie. V januári podpísal zmluvu do konca sezóny s extraligovými Košicami. V Košiciach zotrval aj nasledujúce dve sezóny, v sezóne 2015/2016 bol kapitánom mužstva.

V máji 2017 prestúpil do tímu majstra HC Banská Bystrica. V jeho drese získal dva majstrovské tituly.

## Reprezentácia
So slovenskou reprezentáciu bol účastníkom MS v hokeji 2016. 

## Referencie

## Externé odkazy
* 

Kategória:Osobnosti z Liptovského Mikuláša
Kategória:Slovenskí hokejisti
Kategória:Slovenskí hokejoví útočníci
Kategória:Slovenskí hokejisti draftovaní NHL
Kategória:Hokejisti draftovaní klubom Tampa Bay Lightning
Kategória:Hráči HC Košice
Kategória:Hráči HK Poprad
Kategória:Hráči MHk 32 Liptovský Mikuláš
Kategória:Hráči ŠHK 37 Piešťany
Kategória:Hráči HK Skalica
Kategória:Hráči HC Slovan Bratislava
Kategória:Hráči HK Trebišov
Kategória:Hráči HC Karlovy Vary
Kategória:Hráči HC Sparta Praha
Kategória:Hráči HC Vítkovice
Kategória:Hráči HC Banská Bystrica
Kategória:Hráči HC Beroun
Kategória:Účastníci MS v hokeji 2016
Magyarország lepkéi

**Magyarország lepkéi** (doslova Motýle Uhorska) je menej známa, ale významná uhorská práca o motýľoch. Ide o maďarský variant práce, ktorú napísal Lajos Abafi-Aigner spoločne s profesorom Gézom Horváthom pod názvom "Magyarország lepkéi" z roku 1907. Aj v tejto práci boli použité z väčšej časti tabule z diela nemeckého entomológa Ernsta Hoffmana. Práca bola vydaná v nakladateľstve Athenaeum v Budapešti. Obsahuje XXXII + 137 strán textu v maďarčine, jednu čierno-bielu litografickú tabuľu a 50 farebných tabulí z obrázkami motýľov. V svojej dobe patrila táto kniha k veľmi významným prácam o motýľoch Uhorska. Dnes patrí k vzácnym a jedinečným antikvariátnym dielam, ktoré prezentujú literatúru o motýľoch začiatkom 20. storočia v Uhorsku.

Kategória:Entomologické knihy
Kategória:Knihy z 1907
Odbyt (predaj)

**Odbyt** (ako podniková funkcia aj **odbytové hospodárstvo**) je posledná fáza vnútropodnikového obratového procesu (obstarávanie-výroba-odbyt), čiže fyzický a dispozitívny prenos statkov (tovarov a služieb) na inú inštitúciu, spravidla na ekonomického partnera a spravidla s cieľom získať primeranú odmenu. Pojem v moderných podnikoch spravidla zahŕňa aj cielené vytváranie dopytu, a ak je dôraz na toto vytváranie dopytu, pojem významovo prechádza do pojmu marketing (v jeho klasickej definícii). 

Pojem predaj je podmnožina pojmu odbyt - je to efektívna realizácia odbytu, teda spravidla vyvrcholenie odbytového úsilia (uzavretie zmluvy, balenie, zaslanie, spracovanie platby, záručné aktivity a pod.).

Ako základné funkcie odbytu sa uvádzajú:
* dodať tovar na miesto spotreby /priestorová funkcia/
* dodať tovar v správnom čase /časová funkcia/
* dodať tovar v požadovanom množstve /kvantitatívna funkcia/
* dodať tovar v požadovanej kvalite / kvalitatívna funkcia/
* prenášať informácie medzi dodávateľom a odberateľom /komunikačná funkcia/

O jednotlivých teoretických prístupoch k odbytu pozri teória odbytu (príp. teória marketingu).

Kategória:Obchod
Kategória:Marketing
Roman Tvrdoň

**Roman Tvrdoň** (* 29. január 1981, Trenčín) je slovenský hokejový útočník, momentálne sa dohodol s hokejovým klubom ŠHK 37 Piešťany.V Piešťanoch hrával aj v úvode minulej sezóny a v decembri odišiel do bieloruského Metallurgu Žlobin, kde pôsobil rok ale s vedúcim tímom tabuľky prvej slovenskej hokejovej ligy trénoval už od Vianoc mal by posilniť útočnú silu Piešťan pre blížiace sa stretnutia play-off.. Pôsobil aj v slovenských tímoch Dukla Trenčín, HC Slovan Bratislava a MsHK Garmin Žilina. V zámorí hral v tímoch Spokane Chiefs, Portland Pirates a Washington Capitals. Hral aj v britskej lige za Nottingham Panthers a českej za HC Plzeň. Draftoval ho v roku 1999 tím Washington Capitals v 5. kole ako 132. v poradí.

## Reprezentácia
V slovenskej reprezentácii neodohral zatiaľ žiaden zápas.

## Iné projekty

## Externé odkazy
* 
* 

Kategória:Narodenia v 1981
Kategória:Slovenskí hokejisti
Kategória:Hráči Washington Capitals
Kategória:Slovenskí hokejisti draftovaní NHL
Kategória:Hokejisti draftovaní klubom Washington Capitals
Kategória:Osobnosti z Trenčína
Vladimír Kačka

**Vladimír Kačka ** (* 4. február 1908, Likavka – † 11. február 2005, Piešťany) slovenský letec, včelár, čestný občan mesta Piešťany. Počas života pôsobil v Piešťanoch, Novom Meste nad Váhom, Hlohovci a Prostějove.

## Životopis
Narodil sa 4. februára 1908 v Ružomberku, časť Likavka, letec, ďalší z radu významných včelárov Piešťan a blízkeho okolia.

Službu v armáde začal v Prahe, odtiaľ prešiel do Prostějova, ďalej slúžil v 3. leteckom pluku gen. M. R. Štefánika v Piešťanoch, po dvoch rokoch sa vrátil do Vojenskej akadémie v Hraniciach na Morave, neskôr to bol opäť Prostějov, po ustanovení Protektorátu sa vrátil do Piešťan s určením za veliteľa 3. perute a vzápätí 38. letky. Ešte kým stačil vykonať vojenskú prísahu novému Slovenskému štátu zúčastnil sa bojov proti maďarským vojskám, ktoré [napadli východné Slovensko (tzv. Malá vojna).

Vo funkcii stotníka (kapitána) dňa 23. mája 1940 na lietadle Avia B.534 podletel Krajinský most klenúci sa nevysoko nad riekou Váh.

Ako osvedčený pilot bol vybraný za veliteľa na východný front, kde boli letky č. 11 a 13, podriadené nemeckej 17. armáde, ktorá bojovala na južnej Ukrajine. Odtiaľ sa v r. 1942 vrátil na post veliteľa letiska do Piešťan. Záverečná fáza vojny ho zastihla na ministerstve obrany, kde bol prednostom I. oddelenia.

Počas 21 rokov nalietal 4480 hodín. Patril k najlepším slovenským leteckým akrobatom a exceloval na mnohých leteckých dňoch.

Vladimír Kačka bol ako jediný spomedzi slovenských pilotov nositeľom československého strieborného pilotného odznaku s dvoma diamantmi.

Ako v mnohých iných smutných prípadoch, aj v povojnovom živote V. Kačku nastala po februárová (1948) direktívna zmena. Nikto nevzal do úvahy, že aj keď sa osobne nezúčastnil SNP, ochraňoval a podporoval vojakov, ktorí boli pre účasť v SNP v nemilosti a zabezpečil vyplácanie podpôr ich rodinám. Degradovali ho na vojaka v zálohe s určením na poľné práce.

Ako veľmi schopný človek sa síce uplatnil aj v civile, ale pocit krivdy si nosil v srdci až do roku 1990. Vtedy mu vrátili ako vojakovi hodnosť i náležitosti s tým spojené a ako človeku zaslúženú vážnosť medzi nami ostatnými.

Dňa 30. mája 2003 mu bola udelená cena mesta Piešťany. Čestné občianstvo mesta Piešťany mu bolo udelené dňa 4. júna 2003.

## Externé odkazy
* Vladimír Kačka na stránkach letka13.sk

## Zdroje
*Rodinný album;
*Jubileum legendárneho pilota, P.Podolský;
*Letecká improvizácia, A.Páldyová, Revue Piešťany;
*Internetová stránka www.pic.piestany.sk;

Kategória:Slovenskí letci
Kategória:Slovenskí včelári
Teória odbytu

**Teória odbytu** alebo **odbytová teória** je disciplína podnikovej ekonomiky, ktorá teoreticky analyzuje zákonitosti určujúce odbyt (v širšom zmysle marketing) a vysvetľuje, ako ako ich prakticky aplikovať. **Teória odbytu** alebo **odbytová teória** je aj časť názvu jednotlivej konkrétnej teórie, ktorú táto teória skúma.

Veľmi rozdielne výsledky predaja (tržby, obrat) dosahujú často nie len podniky z rôznych odborov podnikania, ale aj podniky, ktoré pôsobia v tom istom odbore. To vyvoláva otázku: Aké zákonitosti určujú výsledky predaja podniku? Odpoveď na túto otázku hľadá teória odbytu. Táto teória nielen skúma uvedené zákonitosti, ale zároveň učí, ako ich využívať v praktickej činnosti podniku.

Neexistuje jediná a jednoznačná teória odbytu. Je to dané jednak zložitosťou problematiky, jednak rôznymi prístupmi k nej. V zjednodušenom delení sa na Slovensku zvykne rozlišovať funkcionálna odbytová teória, t. j. odbytová logistika, a nástrojová odbytová teória, t. j. marketingový mix (marketing), čím sa má vyjadriť rozdelenie odbytu na jeho "technickú" a "marketingovú" stránku. V skutočnosti sa v podnikovej ekonomike rozlišuje celý rad odbytových teórií (či prístupov), z ktorých najmä tie novšie označujeme aj ako marketingové teórie. Sú to najmä: 
*klasické odbytové teórie:
** funkcionálna (functional approach)  
** inštitucionálna (institutional approach)
** tovarová (commodity approach)
** ekonomická
*moderné marketingové (odbytové) teórie:
** zameraná na správanie
** systémová 
** rozhodovacia (decision-making approach)
** situačná  (situative approach)
** manažmentová (management approach)
** ekologická
** futurologická 
*postmoderné marketingové (odbytové) teórie:
**informačnoekonomická
**interaktívna 
**procesná

## Funkcionálna odbytová teória
Funkcionálna odbytová teória vychádza zo základných funkcií odbytu. Všíma si viac vecnú stránku odbytového procesu a často sa označuje pojmom odbytová logistika.

Ako základné funkcie odbytu sa uvádzajú:
* dodať tovar na miesto spotreby (priestorová funkcia)
* dodať tovar v správnom čase (časová funkcia)
* dodať tovar v požadovanom množstve (kvantitatívna funkcia)
* dodať tovar v požadovanej kvalite (kvalitatívna funkcia)
* prenášať informácie medzi dodávateľom a odberateľom (komunikačná funkcia)

## Nástrojová teória (Marketingový mix)
Nástrojová odbytová teória je založená na tom, že výsledok predaja závisí  od využitia odbytových nástrojov. Hľadá odpoveď ma otázku, aké nástroje odbytovej politiky máme k dispozícii ako možno ich uplatnením ovplyvniť výsledok predaja. 

Kategória:Marketing
Misionár

**Misionár** je propagátor nejakého náboženstva či hlásateľ jeho ideí, ktorý pôsobí na ľudí iného či žiadneho vyznania, aby ich pre toto náboženstvo získal. Niektoré náboženstvá kladú na misionárske úsilie len malý alebo žiadny dôraz (napr. judaizmus či šintoizmus), naproti tomu iné (napr. kresťanstvo) veľký.

Misionárske výpravy mali v minulosti významný vplyv na poznávanie sveta a šírenie kresťanskej viery, rada veľkých cestovateľov západného sveta bola zároveň misionármi – napr. David Livingstone či Samuel Fritz. Misijné stanice zriadené kresťanskými misionármi potom v niektorých oblastiach (najmä v Afrike a Južnej Amerike) dodnes tvoria kostru jedinej obecnej dostupnej sociálnej, vzdelávacej a zdravotníckej siete. Zároveň je ale treba pripomenúť, že najmä na prelome stredoveku a novoveku boli misijné výpravy často kombinované s výpravami dobyvateľskými.

## Pozri aj
* Misia
* Evanjelizácia
* Križiacka výprava
* Proselytizmus

## Zdroj


Kategória:Náboženské povolania
Kaledónia

thumb|200px|right|Lokalizácia Hadrianovho valu a Antoninovho valu
**Kaledónia** je historický latinský názov pre severné územie ostrova Veľká Británia. Tento názov pochádza od Rimanov. Často sa tak označuje územie od Antoninovho valu na sever, niekedy ale už od Hadriánovho valu, ktorý sa nachádza južnejšie. 

S týmto názvom alebo jeho odvodeninami, sa možno stretnúť po celom Škótsku, v Kanade a inde, hlavne vďaka emigrácii Škótov v období zámorských objavov. 

## Zdroj

Kategória:Dejiny Škótska
Kategória:Historické územia
Ženská štvorhra na Barcelona Ladies Open 2009

**Ženská štvohra na Barcelona Ladies Open 2009** sa hrala ako súčasť Barcelona Ladies Open 2009 od 13. do 19. apríla 2009.  Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili rumunsko-slovinský pár Sorana Cîrsteová, Andreja Klepačová 3-6 6-2 10-8. Pre N. Vivesovú to bol ôsmy a pre M. Sánchezovú tiež ôsmy titul vo štvorhre na okruhu WTA. 

## Nasadenie

## Odmeny a body do rebríčka

## Výsledky

## Externé odkazy
*Turnaj na stránkach WTA 

Kategória:Barcelona Ladies Open 2009
Kostol svätého Štefana

**Kostol svätého Štefana** môže byť:

Na Slovensku:
* Kostol svätého Štefana (Bratislava)
* Kostol svätého Štefana (Košické Oľšany)
* Kostol svätého Štefana (Piešťany)
* Kostol svätého Štefana (Stupava)

Vo Francúzsku:
* Kostol svätého Štefana (Beauvais)
* Katedrála svätého Štefana (Bourges)
* Kostol svätého Štefana (Troyes)

V Maďarsku:
* Bazilika svätého Štefana v Budapešti

V Nemecku:
* Katedrála Panny Márie a svätého Štefana v Speyeri, pozri Speyerský dóm

V Rakúsku:
* Dóm svätého Štefana (Viedeň)

## Pozri aj
* Kostol svätého Štefana Kráľa
* Námestie svätého Štefana

Štefan
Kategória:Kostoly zasvätené svätému Štefanovi
Kostol kapucínov

**Kostol kapucínov** alebo **Kapucínsky kostol** môže byť:
*Kostol svätého Štefana (Bratislava)
*Kostol kapucínov (Viedeň)
*Kostol Najsvätejšej Trojice (Pezinok)

kapucínov
Juraj Bartoš

**Juraj Bartoš** môže byť:
*slovenský tenista (1916 – 1983), pozri Juraj Bartoš (tenista)
*slovenský fotograf (* 1944), pozri Juraj Bartoš (fotograf)
*slovenský hudobník (* 1967), pozri Juraj Bartoš (hudobník)
 

Bartoš, Juraj
Kapucín

**Kapucín** môže byť:
*príslušník rehole kapucínov, pozri kapucíni
*v priemysle: oxyhumolit
*druh kávy (čierna káva s trochou mlieka), synonymum: kapucíner, pozri kapucín (káva)
*druh smotany do kávy, pozri kapucín (smotana)
Bartoš (priezvisko)

**Bartoš** je české a slovenské priezvisko. Na Slovensku je najčastejšie v Brezne, Bratislave a Smižanoch.

## Známi nositelia
Pozri v článku Bartoš.

Kategória:Slovenské priezviská
Kategória:České priezviská
Kategória:Priezviská na Slovensku
Kategória:Priezviská v Česku
Ženská štvorhra na Family Circle Cup 2009

**Ženská štvohra na Family Circle Cup 2009** sa hrala ako súčasť Family Circle Cup 2009 od 13. do 19. apríla 2009.  Titul získali Američanka Bethanie Matteková-Sandsová a Ruska Nadežda Viktorovna Petrovová, ktoré vo finále porazili lotyšsko-švajčiarsky pár Līga Dekmeijereová, Patty Schnyderová 65-7 6-2 11-9. Pre B. Sandsovú to bol piaty a pre N. Petrovovú 16. titul vo štvorhre na okruhu WTA.

## Nasadenie

## Odmeny a body do rebríčka

## Výsledky

## Externé odkazy
*Turnaj na stránkach WTA 

Kategória:Family Circle Cup 2009
Karl Sanders

**Karl Sanders** (* 5. jún 1964) je spevák/gitarista a zakladajúci člen egyptologicko orientovanej technickej death metalovej skupiny Nile. Narodil sa v štáte Kalifornia (USA) avšak žije v meste Greenville (Južná Karolína, USA). Je známy nadmerne rýchlou a technickou hrou na gitare. Má svoje vlastné modely gitár, ktoré mu zhotovila výrobná firma Kxk. V hodnotení časopisu Decibel o najlepšieho gitaristu death metalového žánru všetkých čias sa umiestnil na štvrtej priečke. Je známy svojou rozsiahlou znalosťou egyptskej mytológie, ktorá má najvýraznejší vplyv na jeho tvorbu.

Predtým ako založil kapelu Nile, hral Karl Sanders v power metalovej skupine Morriah (počas jeho hudobnej tvorby v 80. rokoch). Taktiež odohral sériu koncertov s vtedy vychádzajúcou, no dnes už legendárnou death metalovou kapelou Morbid Angel a inými kapelami rovnakého žánru.

## Sólové projekty
Sanders začal sólovú dráhu, resp. kariéru sólovým projektom pod vlastným menom v roku 2004. Veľká miera hudobných elementov je podobných elementom skupiny Nile. Jeho prvý sólový album nesúci nazov *[[Saurian Meditation]]* bol vydaný 26. októbra 2004 vo vydavatelstve Relapse Records.

## Nástroje a vybavenie
Podľa oficiálneho vyhlásenia Karla Sandersa na fóre internetovej stránky Nile používa nasledovné gitary a vybavenie: 
*Gitary
**Dean V Nile Custom
**Dean 79 V
**Jackson Custom shop V
**KxK Spear V
**KxK Double-Neck V
**Fender Strat with Jackson Neck
*Gitarové snímače:
**Seymour Duncan Invader
*Struny:
**SIT .070 .050 .038 .017 .012 .010
*Brnkátka:
**Dunlop Jazz Stubby 3.0
*Zosilovače:
**Marshall JCM 2000 DSL 100 hlava
**Marshall 1960 a/b kabinet 70 watt 
*Ostané:
**Roland G-P78
**Roland GR-1 Gitarový syntetizátor
**Studio Logic Midi pedále
**Customized P-4 2.4
**Sonar a reality software
**Layla zvuková karta
**Motu
**Monster káble

## Hosťovanie v iných kapelách
Sanders hosťoval v kapele Behemoth na cd *[[Demigod (album)|Demigod]]* z roku 2004. Nahral pritom gitarové sólo na skladbe *„XUL“*. Taktiež nahral sólo na skladbe *„God of Our Own Divinity“* pre kapelu Morbid Angel, album *[[Heretic ]]*, rok vydania 2003.

## Diskografia

### So skupinou Nile

## Zdroj
* 

Kategória:Heavymetaloví gitaristi USA
Kategória:Heavymetaloví speváci USA
Nabokov

**Nabokov** () je ruské priezvisko.

## Známi nositelia
* Ivan Alexandrovič Nabokov (1787 – 1852), ruský generál
* Dmitrij Nikolajevič Nabokov (1826 – 1904), ruský politik, otec Vladimira Dmitrijeviča a Konstantina Dmitrijeviča, starý otec Vladimira Vladimiroviča
* Vladimir Dmitrijevič Nabokov (1870 – 1922), ruský kriminalista, novinár a politik, otec Vladimira Vladimiroviča
* Konstantin Dmitrijevič Nabokov (1872 – 1927), ruský diplomat
* Vladimir Vladimirovič Nabokov (1899 – 1977), rusko-americký spisovateľ
* Nicolas Nabokov (1903 – 1978), rusko-americký hudobný skladateľ, bratranec Vladimira Vladimiroviča
* Dmitri Nabokov, americký operný spevák, syn Vladimira Vladimiroviča
* Dmitrij Viktorovič Nabokov (* 1977), ruský hokejista
* Jevgenij Viktorovič Nabokov (* 1975), kazašský a ruský hokejový brankár

## Pozri aj
* 7232 Nabokov – planétka

## Zdroj

Kategória:Ruské priezviská
Wien Hauptbahnhof

**Wien Hauptbahnhof** (doslova *Viedeň hlavná stanica*) je železničná stanica v hlavnom meste Rakúska Viedni. Prvé vlaky ňou prešli začiatkom augusta 2012, pre verejnosť bola čiastočne otvorená 9. decembra 2012, slávnostné otvorenie prebehlo v októbri 2014 a do plnej prevádzky prešla v decembri 2015. 

Je to prejazdná stanica, najmä z dôvodu nevyhovujúceho doterajšieho železničného systému Viedne so 4 veľkými hlavovými stanicami (Westbahnhof, Südbahnhof, Praterstern a Franz-Josefs-Bahnhof) vybudovanými v polovici 19. storočia, ktorý už však nevyhovoval potrebám mesta a štátu. Nová stanica je umiestnená v priestore doterajšej železničnej zastávky Südtiroler Platz neďaleko západného konca bývalej stanice Südbahnhof. 
 
## História
Mestské zastupiteľstvo odsúhlasilo výstavbu stanice 15. decembra 2006. Zároveň s výstavbou novej stanice mala byť zrušená a zbúraná stará stanica Wien Südbahnhof, ktorá stála na jej mieste. Výstavba začala v júni 2007. V decembri 2009 bola ukončená prevádzka starej stanice, ktorá bola následne zrovnaná so zemou a neďaleko vznikla nová provizórna stanica Südbahnhof (Ost). Stavba bola úplne dokončená v októbri 2015. Vedľa stanice sa po dobu stavby nachádzala aj vyhliadková veža Bahnorama, ktorá ponúkala výhľad na stavenisko. (2010-2014).

## Stanica

### Nástupištia
Wien Hauptbahnhof má 10 nadzemných nástupíšť pre vlaky (čísla 3 až 12). Nástupište 1-2 (S-Bahn) a stanica metra Südtiroler Platz/Hauptbahnhof na linke U1 s dvoma nástupišťami sú podzemné. Okrem toho sú na stanici ešte dve prejazdné koľaje pre nákladné vlaky, pri ktorých nie je zriadené nástupište.

Používanie nástupíšť je nasledovné:

* Nástupištia č. 1 a 2 (podzemné) slúžia viedenskej prímestskej vlakovej doprave (S-Bahn)
* Nástupištia č. 3 a 4 využívajú prímestská linka S80 a regionálne vlaky do Marcheggu a Bratislavy.
* Nástupištia č. 5, 6, 7 a 8 slúžia najmä na diaľkovú dopravu smerom na západ a juh krajiny
* Nástupištia č. 9 a 10 slúžia diaľkovým vlakom smerom na sever a východ krajiny a taktiež vlakom na Letisko Viedeň-Schwechat.
* Nástupištia č. 11 a 12 slúžia najmä prímestskej linke S60 a regionálnym vlakom do Burgenlandu.

### Služby
Stanica slúži aj ako nákupné centrum, ktoré ponúka 20 000 m² obchodných priestorov a 90 rôznych prevádzok. 

## Iné projekty

## Zdroj
* 

## Externé odkazy
* Oficiálna stránka projektu
* Mapa zóny
* Parametre budovy 
* Nová Hlavná stanica

Hauptbahnhof
Kozák

**Kozák** môže byť:

* člen vojensko-roľníckych obcí slobodných usídlencov v stepných oblastiach Východnej Európy alebo bojovník nimi tvorených vojsk, pozri kozáci
* hovorovo: skúsený alebo nebojácny človek
* rod stopkovýtrusných húb, pozri kozák (rod)
* vrch v Česku v Slavkovskom lese (747 m), pozri Kozák (vrch)
* priezvisko, pozri Kozák (priezvisko), napr.:
** András Kozák (1943 – 2005), maďarský herec
** Antonín Kozák (1915 – 1984), český politik, poslanec NZ, FZ a ČNR (nestranník)
** Bohumír Kozák (1885 – 1978), český architekt
** Bohuslav Kozák (1903 – 1938), český maliar
** Ivan Kozák (* 1970), slovenský futbalista
** Jan Kozák (1921 – 1995), český spisovateľ
** Jan Blahoslav Kozák (1888 – 1974), český filozof a teológ
** Ján Kozák, viacero osôb
** Jaroslav Kozák (* 1962), český spisovateľ a prekladateľ
** Jiří Kozák, český lekár
** Josef Kozák, viacero osôb
** Ladislav Kozák, viacero osôb
** Libor Kozák (* 1989), český futbalista
** Lukáš Kozák (* 1991), slovenský hokejista
** Michal Kozák (* 1989), slovenský hokejista
** Miroslav Kozák (* 1952), český politik, poslanec FZ (KSČ)
** Petr Kozák (* 1965), český orientačný bežec
** Péter Kozák (* 1963), maďarský športový historik
** Rafael Kozák (1864 – 1927), český rímskokatolícky kňaz, vojenský kaplán
** Roman Kozák (* 1965), český spisovateľ
** Stanislav Kozák (* 1951), český politik, poslanec ČNR
** Václav Kozák (1937 – 2004), český veslár
** Anna Kozáková (1943 – 2000), slovenská dramaturgička a režisérka
** Danuta Kozáková (* 1987), maďarská kajakárka, dvojnásobná olympijská víťazka

## Pozri aj
* Kozak
* Kozáčik
* Kozáček
* Kozákov
Teória všetkého

**Teória všetkého** je hypotetická teória, ktorá by  zjednotila fyzikálny pohľad na makro- a mikrosvet. 

Vychádza z predpokladu, že vesmír je možné pochopiť na základe jednotného fyzikálneho prístupu.

Ako prvý na kombinácii elektromagnetizmu a gravitácie neúspešne pracoval Albert Einstein. Vytvoril jednotnú teóriu poľa.

Teória všetkého by sa mala dosiahnuť zlúčením kvantovej mechaniky a všeobecnej teórie relativity, alebo by sme sa k nej takto mali aspoň priblížiť. Preto sú nádeje vkladané hlavne do teórie kvantovej gravitácie a súvisiacej M-teórie (teória superstrún a teória p-brán). Ako hovoril známy a významný fyzik Stephen Hawking, ktorý na teórii všetkého pracoval niekoľko desaťročí, „Teória všetkého by mala pomocou jednotných zákonov popisovať správanie subatomárnych častíc i kôp galaxií.“ 

## Kandidáti na teóriu všetkého
* teórie superstrún (M-teória)
* slučková kvantová gravitácia
* Kauzálne dynamické triangulácie
* Kvantová Einsteinovská gravitácia
* kvantová gravitácia
* Internal Relativity

## Referencie


## Literatúra
* 
* 
* 
* 

## Externé odkazy
* Za hranicami priestoru a času
* Four radical routes to a theory of everything (anglicky)

## Zdroj

Kategória:Teoretická fyzika
Rozdiel (matematika)

**Rozdiel** je výsledok odčítania čísel.

Znamienko rozdielu je mínus: −

Rozdiel čísel dostaneme ak odčítame od seba čísla, z ktorých chceme rozdiel.
Číslo, od ktorého sa pri odčítaní odčíta, voláme menšenec. Číslo, ktoré sa pri odčítaní odčíta od menšenca, voláme menšiteľ. 

Napr. rozdiel čísel: 
*a, b. = a − b.
*8, 7. = 8 − 7 = 1

Kategória:Matematika
Vanilla Club

**Vanilla Club** je slovenská punkrocková hudobná skupina, ktorá bola založená 1. mája 2000 v Bratislave. Zakladajúci členovia gitarista a spevák Michal Jellinek a bassgitarista Michal Novák vzali na post bubeníka talentovaného Jana Rozboru. Frontman kapely Michal Jellinek je známy aj z pôsobenia v slovenskej kapele Mortal Infected.

## Biografia
Skupina odohrala svoj prvý koncert v Bratislave v juli 2000. Prakticky okamžite sa chalani pustili do hrania živých koncertov. O pol roka vyrážajú na turné s kapelou Iné Kafe
. Po nahratí skladby *Na teba nemyslím* a následnom uvedení singla v autorskej sútaži kapiel Košický zlatý poklad,prichádza ponuka nahrať dva single pre vydavateľstvo **Sony Music/Bonton**.
Po úspešnom nasadení skladieb do rádii kapela dostáva ponuku nahrať hudobný album pod producentským dohľadom Radovana *Vrabca* Ortha. Popri častom koncertovaní a vystriedaní viacerých slovenských nahrávacích štúdií sa kapela rozhoduje nahrať  svoje druhé CD, ktoré nakoniec vychádza v roku 2007 v podobe demosnímok. V tejto dobe teda roku 2004 a 2005 vznikajú aj piesňe *Nočná Bratislava* a *Tisíc Ruží*, ktoré si udržali celkom priaznivú hranosť v éteri slovenských rádií.

## Diskografia
* 2002 – *Superfantastic* – CD
* 2007 – *Sexi Hot Lollipop* – EP

## Referencie
Kapela odohrala v roku 2000 turné s kapelou Iné Kafe, po celom území slovenska a na Ukrajine. V roku 2003 kapela Vanilla Club absolvovala ďalšie turné s kapelou Horkýže slíže. O rok na to 
ďalšie turné v rámci hudobných akcií Citrus Fernet Stock s kapelou Kryštof a kapelou No Name. 

## Externé odkazy
* http://www.vanillaclub.sk 
* 

Kategória:Hudobné skupiny z 2000
Kategória:Slovenské punkrockové hudobné skupiny
Etela Balgová-Harantová

**Etela Balgová-Harantová** (* 30. október 1932, Rajec – † 4. október 2019) bola slovenská dabingová režisérka.

## Dabingová réžia
* 1969: *[[Miazgovci]]*
* 199?: *[[Rosemary má dieťatko]]*
* 1993: *Rodina Addamsovcov*
* 1993: *Doktorka Quinnová*
* 199?: *Daniela Steel: Premeny*
* 199?: *[[Vietor vo vŕbach (1987)|Vietor vo vŕbach]]*
* 200?: *Analyzuj!*
* 200?: *[[Frankenstein]]*
* 200?: *[[Hrozba z temnoty]]*
* 200?: *Valiant*

## Referencie

Kategória:Slovenské dabingové režisérky
Kategória:Osobnosti z Rajca
E.R.A.

***E.R.A.*** je prvý štúdiový album hip-hopovej skupiny Kontrafakt. Album vyšiel 17. októbra 2004 pod vydavateľstvom Sony Music.

Ako hostia sa na ňom predstavili P13, Orion, Vec, Čistychov, WWO a spevák Dávid Čokoláda. O väčšinu hudobných produkcii sa postaral Anys, po jednom urobil DJ Wich, Molodoy a holandský producent Jordan River Banks.

Prvý videoklip bol urobený k skladbe „E.R.A.“, videoklip mal premiéru 5. októbra 2004.) Klip sa natáčal v Prahe a o jeho realizáciu sa postaral Romeo.

Druhý videoklip k albumu bol na skladby „Pravda bolí/Mulano Stylos“. Klip sa rovnako ako „E.R.A.“ natáčal v Prahe a o realizáciu sa opäť postaral Romeo. V klipe sa objavil aj producent Hajtkovič.

Ďalší klip bol urobený na skladbu „Moji ludia“, o ktorého realizáciu sa postaral Roman Šustek. Klip bol natočený na remix DJa Wicha, ktorý sa neskôr objavil na Rytmusovej výberovke *Si zabil*. Štvrtý klip bol urobený na live verziu skladby „Nelutujem“.

Album sprevádzalo množstvo mediálne rozoberaných situácii, či už vyjadrenie členov Kontrafaktu v časopise Život ohľadom bonusového skitu, v ktorom sa nachádza paródia na súťaž zvanú "Multimilionár", v ktorom parodovali členovia Kontrafaktu mnohé slovenské popové celebrity alebo kontroverzné vystúpenie na odovzdávaní cien Music Box Awards 2004 (skupina Kontrafakt získala cenu pre najúspešnejšiu slovenskú skupinu), kde skupina v živom vystúpení predviedla skladbu „Piču o mne víš!“ v necenzúrovanej verzii. Ďalším škandálom bol spor medzi Kontrafaktom a vydavateľstvom Brjan Music.Členovia Kontrafaktu nesúhlasili so zaradením ich skladby „E.R.A.“ na výberovku SK Hity 01 a požadovali náhradu nemajetkovej ujmy vo výške troch miliónov korún. Neskôr si vydavateľstvo Brjan Music priznalo chybu a sľúbilo skupine finančné vyrovnanie, ktorého výška nebola zverejnená. Koncom roka 2005 sa šírili nepravdivé informácie o tom, že Kontrafakt opustilo vydavateľstvo Sony Music, no Rytmus situáciu objasnil a Kontrafakt v tom čase iba pozmenil zmluvu so Sony Music.

Album získal platinovú platňu za predaj. Do konca roka 2004 sa z albumu predalo 10 000 kusov.

## Zoznam skladieb

## Rebríčky a ocenenia
### Umiestnenie v rebríčkoch

### Ocenenia

## Referencie

Kategória:Hudobné albumy z 2004
Kategória:Albumy skupiny Kontrafakt
Kategória:Debutové albumy
Hrad Hukvaldy

**Hukvaldy** sú zrúcanina hradu v rovnomennej obci Hukvaldy v okrese Frýdek-Místek v Moravskosliezkom kraji. 

Prvé zmienky o hrade pochádzajú z roku 1285. Za zakladateľov sú považovaní nemeckí grófi z Hückeswagenu. V polovici 14. storočia hrad získali prvý raz olomouckí biskupi, ktorí boli jeho najčastejšími vládcami. Ich vlastníctvo bolo v roku 1355 dokonca potvrdené pápežskou bulou, ktorá zároveň zakazovala hrad predať alebo založiť. V roku 1465 získal hrad český kráľ Jiří z Poděbrad, ktorý ho vzápätí predal späť olomouckému biskupstvu. Vtedajšiemu biskupovi Tasovi z Boskovíc finančne pomohli jeho bratia Dobeš a Beneš Černohorskí z Boskovíc, ktorí prebrali hrad po morovej smrti biskupa Tasa. Za vlády pánov z Boskovíc došlo na hrade k mnohým významným stavebným úpravám a rovnako tomu bolo aj po ich smrti na začiatku 16. storočia, keď sa Hukvaldy opäť a definitívne vrátili olomouckému biskupstvu. Odvtedy vlastnilo biskupstvo (od 18. storočia arcibiskupstvo) hrad až do znárodnenia v roku 1948.

## Iné projekty

Hukvaldy
Marek Zagrapan

**Marek Zagrapan** (* 6. december 1986, Prešov) je slovenský hokejový útočník, v súčasnosti hráč francúzskeho klubu Briancon. Pôsobil aj v tímoch HK Poprad, HC Oceláři Třinec, Severstaľ Čerepovec, HC ZPS Zlín a HC Kometa Brno a zámorských tímoch Chicoutimi Saguenéens, Rochester Americans a Portland Pirates.

Draftoval ho v roku 2005 tím Buffalo Sabres v 1. kole ako 13. v poradí. Aj napriek vyššej pozície na drafte si nezahral v NHL.

## Reprezentácia
Reprezentoval Slovensko na Majstrovstvách sveta v ľadovom hokeji hráčov do 18 rokov v rokoch 2003 a 2004 a na Majstrovstvách sveta do 20 rokov v rokoch 2005 a 2006. V roku 2010 sa prebojoval do seniorskej slovenskej reprezentácie na Majstrovstvá sveta v ľadovom hokeji. Odohral 6 zápasov, v ktorých strelil 2 góly.

## Referencie


## Externé odkazy
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Účastníci MS v hokeji 2010
Kategória:Hokejisti draftovaní klubom Buffalo Sabres
Kategória:Hráči HC Zlín
Kategória:Hráči Rochester Americans
Kategória:Hráči Portland Pirates
Kategória:Hráči Severstaľ Čerepovec
Kategória:Hráči Jugra Chanty-Mansijsk
Kategória:Hráči HC Třinec
Kategória:Hráči HC Kladno
Kategória:Hráči HPK Hämeenlinna
Kategória:Hráči HK Poprad
Kategória:Osobnosti z Prešova
Kategória:Hráči Dornbirner EC
Ivan Baranka

**Ivan Baranka** (* 19. máj 1985, Ilava) je slovenský hokejový obranca.

## Klubový hokej
Baranka je odchovancom Dubnice, v ktorej nastupoval za dorast, juniorku a nakoniec v druhej najvyššej súťaži aj za mužov. V roku 2003 ho draftoval v druhom kole z celkového 50. miesta klub NHL – New York Rangers. V sezóne 2003/2004 a následne aj 2004/2005 pôsobil vo Western Hockey League (WHL) v drese Everett Silvertips. Nasledujúce tri sezóny odohral na farme Rangers v tíme Hartford Wolf Pack. V NHL v drese New Yorku Rangers odohral *[[21. november|21. novembra]] [[2007]]* proti Tampe Bay jediný zápas, v ktorom si na svoje konto pripísal jednu asistenciu a jeden plusový bod.

Po ročníku 2007/2008 sa rozhodol vrátiť späť do Európy, kde uzavrel dvojročný kontrakt s mužstvom KHL – HC Spartak Moskva.  Počas štyroch sezón nastúpil v drese Spartaku na 199 zápasov, v ktorých získal 80 bodov *(25 gólov, 55 asistencií)* a patril medzi najvyťaženejších hráčov tímu. Pred sezónou 2012/2013 bol vymenený zo Spartaka do klubu Salavat Julajev Ufa, kde podpísal zmluvu na dva roky. V Ufe odohral jednu sezónu, následne mu Salavat po vzájomnej dohode vypovedal zmluvu. Po skončení sezóny sa hovorilo o jeho možnom návrate do NHL, napokon však podpísal ročný kontrakt s Avangardom Omsk. Pred začiatkom sezóny 2014/2015 podpísal ročný kontrakt so Slovanom Bratislava. Za Slovan odohral 45 zápasov, v ktorých získal 12 bodov (4+8). Sezónu 2015/2016 odohral vo Švédsku, v tíme Rögle BK. Pred sezónou 2016/2017 sa upísal českému klubu HC Vítkovice Steel.

### Klubová štatistika

## Reprezentácia
V slovenskom drese odohral **82** zápasov, strelil **6** gólov. Zúčastnil sa majstrovstiev sveta hráčov do 18 rokov v roku 2003, kde získal striebornú medailu, majstrovstiev sveta hráčov do 20 rokov v rokoch 2004 a 2005. V seniorskej kategórii to boli MS v rokoch 2009, 2011, 2012 (strieborná medaila). MS 2010 a MS 2013 sa nemohol zúčastniť kvôli zraneniu. Súčasťou slovenskej reprezentácie na olympijskom turnaji bol na ZOH 2010 a ZOH 2014.

### Reprezentačná štatistika

## Referencie

## Externé odkazy
* 

## Iné projekty

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Kategória:Hráči MHK Dubnica nad Váhom
Kategória:Hokejisti Spartaku Moskva
Kategória:Hráči HC Slovan Bratislava
Kategória:Hráči Hartford Wolf Pack
Kategória:Hráči New York Rangers
Kategória:Hráči Salavat Julajev Ufa
Kategória:Hráči Avangard Omsk
Kategória:Hráči Rögle BK
Kategória:Hráči HC Vítkovice
Kategória:Hráči Kometa Brno
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2015
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Kategória:Hokejisti na Zimných olympijských hrách 2018
Kategória:Slovenskí olympionici
Kategória:Osobnosti z Dubnice nad Váhom
Zrážky

[thumb|Zrážkové pruhy vychádzajúce z [oblakov]]
thumb|Priemerné zrážky jednotlivých mesiacov na základe dlhodobých meraní
thumb|Mapa krajín podľa priemerných ročných zrážok

**Zrážky** sú častice vody, ktoré vznikajú kondenzáciou vodnej pary, a ktoré padajú z oblohy (oblakov) či kondenzujú priamo na zemskom povrchu. Zrážky pokrývajú veľkú časť pojmu hydrometeor.

Zrážky sú jednou z hlavných častí kolobehu vody v prírode. Priemerné množstvo a frekvencia zrážok sú dôležitou charakteristikou zemepisných oblastí a rozhodujúcim faktorom pre úspešné poľnohospodárstvo. Môžu mať kvapalné alebo pevné skupenstvo.

Zrážky dosahujúce až na povrch Zeme vypadávajú len z niektorých typov oblakov. 

## Typy zrážok

### Delenie podľa miesta vzniku
Pri poklese teploty vzduchu pod rosný bod dochádza ku kondenzácii vodnej pary a voda z plynného skupenstva prechádza na skupenstvo kvapalné až pevné a vznikajú zrážky. Zrážky rozdeľujeme podľa miesta vzniku na horizontálne a vertikálne.

**Horizontálne zrážky** vznikajú vo vrstve vzduchu bezprostredne nad povrchom zeme. Patrí sem hmla - vzduch sa ochladí na alebo pod teplotu rosného bodu a voda začne tvoriť drobučké mikrokvapôčky. Tvorbu hmly podporuje prítomnosť prachových častíc - kondenzačných jadier vo vzduchu. Preto v priemyslových oblastiach bývajú hmly častejšie. Rosa vzniká kondenzáciou vodnej pary pri stretnutí s chladným (pod rosným bodom) povrchom telies. Inovať vzniká pri pomalom tuhnutí - kryštalizácii vody na telesách pri teplotách pod bodom mrazu. Pokiaľ sa stretne relatívne teplý vlhký vzduch so silne podchladeným povrchom (v zime po dlhých silných mrazoch nastáva príliv teplého vzduchu), vznikne na povrchu námraza.

**Vertikálne zrážky** sa tvoria vo voľnej atmosfére a padajú na zemský povrch ako dážď, sneh, mrholenie, krúpy, atď. Vlhký teplý vzduch stúpa do výšky, kde sa ochladzuje a vodná para kondenzuje a tuhne. Vzostupné vzdušné prúdy udržujú kvapky v mrakoch. Po zoslabnutí vzostupných prúdov sa už neudržia vo výške a padajú na zem. V lete keď je vzduch pri zemi veľmi teplý a obsahuje mnoho vodnej pary a vzostupné prúdy sú veľmi silné , dôjde k vyneseniu vody do veľkých výšok, kde je veľmi nízka teplota a voda stuhne a vzniknú krúpy. Silné prúdy ich držia vo výške a krúpy môžu narastať do veľkých rozmerov než spadnú na zem. Preto je krupobitie miestne, plošne malého rozsahu.

### Delenie podľa intenzity
Zrážky rozdeľujeme aj podľa množstva, ktoré dopadlo na zemský povrch počas jednej hodiny, pričom jeden milimiter zrážok na 1 m2 sa rovná 1 litru. Na určovanie množstva zrážok sa používajú rôzne typy zrážkomerov. Zrážky delíme na:

* veľmi slabý až drobný dážď (do 1 mm/h)
* mierny dážď (do 5 mm/h)
* silný dážď (do 10 mm/h)
* veľmi silný dážď (do 15 mm/h)
* lejak alebo lejavica (do 23 mm/h)
* prívalový dážď (do 58 mm/h)
* prietrž mračien (nad 58 mm/h)

## Referencie

*

## Pozri aj
* dážď
* sneh
* krúpa (ľadovec)

## Externé odkazy

* Pavol Kubinec, Ako vzniká dážď? 


Kategória:Voda
Kategória:Hydrosféra
Kategória:Vodná para
Tomáš Troliga

**Tomáš Troliga** (* 24. apríl 1984, Prešov) je slovenský hokejový útočník, momentálne pôsobiaci v slovenskom klube HK Dukla Trenčín. 

Pôsobil v tímoch HK Spišská Nová Ves, HC Košice, HC 07 Prešov, MHC Martin, MsHK Garmin Žilina či českom HC Znojemští Orli. V zámorí pôsobil v kluboch Calgary Hitmen a Tri City Storm. Draftoval ho v roku 2002 tím St. Louis Blues v 3. kole ako 89. v poradí.

## Reprezentácia
V slovenskej reprezentácii neodohral zatiaľ žiaden zápas.

## Externé odkazy
* 
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom St. Louis Blues
Kategória:Hráči HC Košice
Kategória:Osobnosti z Prešova
Pegmatit

**Pegmatit** v širšom zmysle je označenie hypoabysálnych, alebo žilných magmatických hornín s dobre vyvinutými (veľkými) kryštálmi, ktoré tvoria žily, hniezda alebo šošovkovité telesá nachádzajúce sa v blízkosti alebo priamo vnútri intruzívnych telies. Často vznikajú v úzkej spätosti s aplitmi.

Pegmatity môžu byť ekonomicky zaujímavé pre obsah živcov, muskovitu, flogopitu, kremeňa, drahých kameňov a minerálov vzácnych prvkov (uránu, tória, nióbu, wolfrámu) a vzácnych zemín (lítium, berýlium).

Podľa dnešných predpokladov vznikajú kryštalizáciou zvyškovej taveniny obohatenej o nekompatibilné a prchavé komponenty, ktoré neboli pohltené do kryštálových mriežok skôr kryštalizujúcich minerálov. Na rozdiel od minulosti sa predpokladá, že táto kryštalizácia prebiehala pomerne rýchlo. Po tom čo v hlbinnej intrúzii vykryštalizuje asi 2/3 až 3/4 taveniny, dochádza v dôsledku zmenšenia jej objemu pri tuhnutí k vzniku trhlín, ktoré sú okamžite vypĺňané zvyškovou taveninou. Takto vzniknuté žilné telesá sú tvorené pegmatitmi. Tento princíp je v zásade rovnaký pre kyslé i bázické magmy.

V minulosti sa predpokladalo, že časť pegmatitov môže vznikať i metasomatózou - zatláčaním iných hornín pôsobením metamorfných fluíd, alebo hydrotermálne a inak.

Pegmatity najčastejšie vznikajú v spätosti s granitoidnými horninami, vtedy sú označované ako žulové pegmatity. Väčšinou, pokiaľ ich neoznačíme inak sa pod pojmom pegmatit synonymne myslí žulový pegmatit.

Existujú aj iné typy pegmatitov, z ktorých najbežnejšie sú viazené na alkalické horniny, sú to hlavne pegmatity nefelinických syenitov - syenitové pegmatity. Ich výskyty sú známe najmä z Karelo-kolskej pegmatitovej oblasti, kde sú predmetom intenzívnej ťažby, pre svoj obsah prvkov vzácnych zemín a apatitu. Menej časté pegmatity sú odvodené od dioritov alebo gabrier.

## Referencie

Kategória:Vyvreté horniny
Riečne rameno

thumb|right|Proces vzniku mŕtvych riečnych ramien
thumb|right|Meandry a mŕtve riečne ramená na rieke Nowitna na Aljaške
**Riečne rameno** je vedľajšie koryto vodných tokov, najčastejšie riek. Vyskytuje sa v miestach, kde vodný tok meandruje alebo nedávno meandroval. Pri tomto dynamickom procese vznikajú, posúvajú sa a zanikajú riečne korytá.

## Druhy riečnych ramien
Riečne ramená prechádzajú určitým "životným cyklom". Na začiatku je hlavné koryto, ktoré meandruje a stáča sa. Časom sa však záhyb izoluje (najskôr z jednej, čoskoro i z druhej strany) a nakoniec úplne zaniká.

* **Vedľajšie rameno**: korytom plne prúdi voda a v prípade, že sa nevracia do materskej rieky ide o bifurkáciu.
* **Slepé rameno** (**parapotamon**): koryto z jednej strany izolované, voda preto takmer neprúdi, prietok premenlivý podľa prietoku v hlavnom koryte.
* **Mŕtve rameno** (**pleziopotamon**): Koryto z oboch strán uzavreté, voda stagnuje. Môže ale nemusí byť napájané spodnou vodou a jeho veľkosť podľa dostupnosti vody kolíše.

## Pozri aj

* meander (riečny)
* fluviálne jazero
* prietok (kanál)

## Externé odkazy
* Nákres rôznych meandrov a ramien (v češtine) 
* Zmoray, M.: Exploatácia ichtyofauny slepých ramien Labe a jej ekonomické vyhodnotenie - prameň informácii (v češtine) 

## Zdroj

Kategória:Rieky
Mlyn

thumb|Vodný mlyn Huť v Prahe na Čertovce
thumb|Veterné mlyny v Španielsku
**Mlyn** je budova slúžiacia na mletie obilia na múku alebo na mletie rudy. Vo vnútri tejto budovy je umiestnený mlecí stroj, ktorý túto činnosť vykonáva.

Rozoznávame niekoľko základných druhov mlynov, ktoré sú delené najmä podľa druhu energie, ktorá ich poháňa:
* vodný mlyn - tento druh mlyna je poháňaný vodným tokom a môže byť ďalej rozlišovaný podľa druhu náhonu, ktorý ženie vodné koleso
** horný náhon - voda dopadá na mlynské koleso zhora
** dolný náhon - voda tečie pod kolesom, kde ho poháňa 
* veterný mlyn - tento druh je pohaňaný vetrom opierajúcim sa do lopatiek veterného mlyna. Typickým krajom veterných mlynov je Holandsko (čo je ale dosť zavádzajúce, pretože značná časť týchto mlynov sú v skutočnosti vetrom hnané vodné čerpadlá.)

## Ľudová slovesnosť
Fráza "mať niečo za lubom" referuje na mlynársky lub, to jest časť mlecieho stroja ukrývajúca rotujúce mlynské kamene. Priestor okolo mlynárskeho lubu slúžil na dočasné skladovanie vriec obilnín a čerstvej múky.

## Pozri aj
* Hámor
* Klepáč
* Mašekov mlyn
* Mudrochov mlyn
* Schaubmarov mlyn

## Iné projekty

## Zdroj
Mohamed Kader

**Mohamed Abdel Kader Coubadja Touré** známy aj pod menom **Mohamed Kader** či **Kader Coubadja** (* 8. apríl 1979, Sokodé) je togský futbalista, ktorý hráva na pozícii útočníka. V súčasnosti je hráčom klubu Spojených arabských emirátov, Dhafra.

## Externé odkazy
* Oficiálna stránka  
* Mohamed Kader na stránke national-football-teams.com 

Kategória:Narodenia v 1979
Kategória:Togskí futbalisti
Kategória:Hráči Majstrovstiev sveta vo futbale 2006
Kategória:Hráči Parma FC
Kategória:Hráči FC Sochaux
Kategória:Hráči Servette FC
Kategória:Hráči Vicenza Calcio
Julian Lennon

**Julian Lennon** (* 8. apríl 1963, Liverpool, Anglicko, Spojené kráľovstvo) je anglický spevák a hudobný skladateľ. Je starším synom Johna Lennona, člena The Beatles, a jediným z jeho prvého manželstva s Cynthiou Powellovou.

## Diskografia
**[[Valotte]]* (1984) 
**[[The Secret Value of Daydreaming]]* (1986)
**[[Mr. Jordan]] *(1989) 
**[[Help Yourself]]* (1991)
**[[Photograph Smile]]* (1998) 
**[[VH-1]] [[Behind the Music]] - Julian Lennon* (2001)
**Everything Changes* (2009)

## Zdroj

Kategória:Anglickí rockoví speváci
Kategória:Anglickí rockoví basgitaristi
Kategória:Anglickí rockoví bubeníci
Kategória:Anglickí rockoví gitaristi
Kategória:Anglickí rockoví klaviristi
Kategória:Anglickí speváci-skladatelia
Kategória:Anglickí skladatelia modernej hudby
Kategória:Osobnosti z Liverpoolu
Paul Heaton

**Paul Heaton** (* 9. máj 1962, Bromborough, Cheshire, Anglicko, Spojené kráľovstvo) je anglický hudobník. Na začiatku 80. rokov založil skupinu The Housemartins, ktorej členom bol až do jej zániku v roku 1988. Neskôr spoločne s Daveom Hemingwayom založil skupinu The Beautiful South, v ktorej pôsobil do roku 1997. 

V roku 2001 vydal pod menom Biscuit Boy (a.k.a Crackerman) album *Fat Chance*, 7. júla 2008 vydal svoj druhý sólo album *[[The Cross Eyed Rambler]]*.

## Diskografia
### The Housemartins
* *[[London 0 Hull 4]]*
* *[[The People Who Grinned Themselves to Death]]*
* *[[Now That's What I Call Quite Good]]*

### The Beautiful South
* *[[Welcome to the Beautiful South]]*
* *[[Choke]]*
* *[[0898 Beautiful South]]*
* *[[Miaow]]*
* *[[Blue Is the Colour]]*
* *[[Quench (album)|Quench]]*
* *[[Painting It Red]]*
* *[[Gaze]]*
* *[[Golddiggas, Headnodders and Pholk Songs]]*
* *[[Superbi]]*

### Kompilácie
**[[Carry on up the Charts]]* (1994)
**[[Carry on up the Charts]]* (1994) - 2CD Limited Edition
**[[Solid Bronze]]* (2001)
**[[Gold (The Beautiful South album)|Gold]]* (2006)
**[[Soup (The Housemartins and The Beautiful South album)|Soup]]* (2007)
**The BBC Sessions* (2007) - 2-CD Set
**Live at the BBC* (2011) - 3CD+DVD Set

### Sólo práce
* *[[at Chance]]* (2001) as Biscuit Boy (AKA Crackerman)
* *[[The Cross Eyed Rambler]]* (2008)
* *[[Acid Country]]* (2010)
* *Paul Heaton Presents the 8th* (2012)
* *[[What Have We Become?]]* (2014) s Jacqui Abbott
* *[[Wisdom, Laughter and Lines]]* (2015) s Jacqui Abbott
* *[[Crooked Calypso]]* (2017) s Jacqui Abbott
* *[[Manchester Calling]]* (2020) sJacqui Abbott

## Referencie


## Externé odkazy
* Oficiálna webstránka

Kategória:Anglickí popoví speváci
Kategória:Anglickí rockoví speváci
Kategória:Anglickí popoví gitaristi
Kategória:Anglickí rockoví gitaristi
Dosková hra

[náhľad|Stolná hra [Monopoly je licencovaná v 103 krajinách a vyrába sa v 37 jazykových prevedeniach.]]
**Doskové hry**, prípadne **stolné hry** alebo **stolové hry**, sú spoločenské hry, ktoré sa hrajú na nejakom hracom pláne, tzv. hracej doske. Po tomto hracom pláne sa podľa pravidiel pohybujú alebo ukladajú hracie figúrky (napr. šach, arimaa, DVONN). V niektorých doskových hrách sa figúrky nepohybujú, iba sa postupne kladú na hrací plán (napr. go, piškvorky, Scrabble).

Hracie plány (dosky), môžu byť univerzálne, spoločné pre viacero hier, napríklad šachovnica pre šach a dámu, alebo špeciálne pre jeden konkrétny druh hry, napríklad Monopoly či Človeče nehnevaj sa.

Mnohé doskové hry sú dostupné aj ako počítačové hry, v ktorých jedným z hráčov môže byť samotný počítač. Niektoré doskové hry je možné hrať aj online. 

## História
[thumb|[Nefertari hrá senet. Kresba na hrobke kráľovnej Nefertari (1295 – 1255 pred Kr.)]]
Doskové hry sa hrali vo väčšine historických kultúr a civilizácii. Najstaršia doteraz hraná dosková hra je pravdepodobne go, ktorá je stará viac ako 2500 rokov. V archeologických nálezoch sa našli aj hracie plány starších hier, ako sú napríklad egyptské hry senet a mehen ale ich pravidlá sa nedochovali. 

V 5. storočí sa v Severnej Európe hrala dosková hra hnefatafl a jej varianty. V 12. storočí sa do Európy dostala indická hra Šatranďž, ktorej úpravou vznikol v 15. storočí šach. V roku 1935 vznikla hra Monopoly, ktorá sa stala jednou z najpopulárnejších doskových hier.

## Náhoda a stratégia
Hráč má buď úplnú kontrolu nad pohybom vlastných figúrok (napr. mankala, dáma, go), takéto hry sa nazývajú deterministické, alebo je čiastočne či úplne v rukách náhody, ak sa pri hre hádže hracou kockou alebo je iným náhodným činiteľom určený pohyb v príslušnom ťahu (napr. Človeče nehnevaj sa, Scrabble), pričom takéto hry sa označujú ako nedeterministické. 

V deterministických hrách existuje pre jedného z hráčov neprehrávajúca stratégia, buď je vo výhode hráč, ktorý urobí prvý ťah, alebo naopak. V nedeterministických hrách síce existuje optimálna stratégia, ale náhoda môže spôsobiť, že hráč používajúci optimálnu stratégiu prehrá, napriek tomu, že súper použil neoptimálnu stratégiu. Pokiaľ však budú hrať s tými istými stratégiami dlhodobo, hráč s optimálnou stratégiou by mal vyhrávať častejšie.

Doskové hry založené na stratégii a taktike majú obvykle malý alebo žiadny vplyv náhody na priebeh hry. Naproti tomu v detských doskových hrách je väčšinou veľký vplyv náhody a šťastia na priebeh hry. Faktor náhody je v hre zastúpený rôznymi spôsobmi. Najpoužívanejší spôsob je použitie hracej kocky. Kocka môže v hre rozhodnúť čokoľvek, ako napríklad počet krokov v ťahu hráča v hre Monopoly. Ďalšími často používanými spôsobmi sú ťahanie kariet, točenie kolesom a iné zdroje náhod. V niektorých hrách sa to môže kombinovať, napríklad v hre Dostihy a sázky hráč hádže kockou, ale keď vstúpi na niektoré hracie políčko, vytiahne si kartu, ktorá určí, čo má vykonať on alebo protihráči.

## Referencie

## Pozri aj
* Kartová hra
* Hra s perom a papierom

## Iné projekty

*